Zhantas/Cleaned-Uzbek_Wikipedia huggingface dataset:
Mariella

thumb|Mariella kemasi, Kustanmiekka boʻgʻozi (Xelsinki)

Mariella - Finlandiyaning Viking Line kompaniyasiga qarashli, 11 palubali kema. U Xelsinki — Mariehamn / Langnäs — Stokgolm yoʻnalishi boʻyicha muntazam reyslarni amalga oshiradi. 1985-yilda SF Line yuk tashish kompaniyasi buyurtmasiga asosan, Viking Line korparatsiyasining bir qismi sifatida qurilganViking Line rasmiy veb-sayti.

 Qurilish 
Kema Finlandiyaning Turku shahridagi Wärtsila kemasozlik zavodida qurilgan. Ishga tushirish rejasi 1984-yil 8-aprelda tuzilgan va shu yilning 28-sentabrda ishga tushirilgan. U 1989-yilgacha dunyodagi eng katta (kruiz paromi) kema boʻlgan.

Kemani suvga tushirish ishlari 1984-yil 18-aprelda boshlangan boʻlsa, 1984-yil 28-sentabrda u ishga tushirildi. Dengiz sinovlaridan muvafaqiyatli oʻtgan kema, 1985-yil 18-mayda SF-Line AB (Viking Line korparatsiyasi operatori) ga topshirildiMarineTraffic-dagi paromning hozirgi holati, texnik xususiyatlari va fotosuratlari.

 Ekspluatatsiya 
Mariella kemasi Xelsinki-Mariehamn/Longnaes-Stokgolm yoʻnalishi boʻyicha eng uzun uzluksiz ishlash boʻyicha rekordchi hisoblanadi.

1996-yilning yoz mavsumida Xelsinkida toʻqqiz soatlik dam olish vaqtining oʻrniga Mariella jadvaliga Xelsinkidan Tallinga toʻxtab oʻtish rejasi tuzildi va amalga oshirildi, biroq bu reja amalda oʻzini qoqlamadi va yoʻnalish yopildi.

2000-yil sentabr oyida Mariella paromi Naantali zavodida modernizatsiya qilindi. Orqa panduslar va yangi tezyurar qutqaruv qayiqlari oʻrnatildi. Ichki koʻrinishi ham sezilarli darajada yangilandi va jamoat joylari qayta qurildi.

Keyingi katta taʼmirlash 2006-yil sentabr oyida Naantali shahrida boʻlib oʻtdi. Bu safar boj olinmaydigan savdo doʻkoni qayta qurilib, yangi diskoteka zali va yana 1 ta restoran barpo etildi.

 Qiziqarli faktlar 
Mariella 1994-yil sentabrida Estoniyadagi kema halokatiga yetib kelgan birinchi parom edi. Qutqaruv operatsiyalari davomida ekipajda 15 nafar tirik qolgan odamlar bortga olib chiqdi. Yana 11 kishi qutqaruv vertolyotida olib kelindi, chunki Mariella bortidan qutqaruv operatsiyasi davomida vertolyot qoʻnadigan joy sifatida foydalanilgan.

Deyarli barcha Viking Line kema (eng yangi Viking XPRS va Viking Greysdan tashqari) nomlarining oxirgi qismi -ella qoʻshimchasi bilan (Gabriella, Mariella, Amorella, Rosella, Cinderella). Ushbu anʼana kompaniya asoschisining rafiqasi sharafiga tashkillashtirilgan.
Chorum

Chorum (turkcha talaffuzi: ˈtʃoɾum) — Shimoliy Anadoludagi shahar, Turkiyaning Chorum viloyatining markazi. Chorum Turkiyaning markaziy Qoradengiz mintaqasining ichki qismida joylashgan va Anqaradan taxminan 244 km (152 milya) va Istanbuldan 608 km (378 milya) uzoqlikda joylashgan. Shahar dengiz sathidan 801 m (2,628 fut) balandlikda, sirt maydoni 12,820 km2 (4,950 sq mi) va 2016-yilgi aholini ro'yxatga olish ma'lumotlariga ko'ra 237,000 aholiga ega.
Hamako Mori

Hamako Mori (1930-yil 18-fevralda tugʻilgan), oʻzining Gamer Grandma onlayn taxallusi bilan mashhur yaponiyalik YouTuber va esport oʻyinchisi. U qariyb 40 yil davomida video va esport oʻyinlarini oʻynagani maʼlum. 2020-yil may oyida u dunyodagi 90 yoshlik eng keksa YouTube gamer deb eʼlon qilindi. U yosh omiliga qaramay maqtovga sazovor boʻldi va internet sensatsiyasiga aylandi.

 Karyera 
Mori 1981-yilda (51-yoshida) bolalari va nabiralari soatlab videooʻyin oʻynashlarini bilgach, oʻyinga qiziqishni davom ettirdi. U 1981-yil 30-iyulda Yaponiyada rasman chiqarilgan Cassette Vision konsolida oʻynashni boshladi. Keyin u klassik yapon Nintendo Entertainment System-ga oʻtdi. Keyin Mori 1990-yillarda PlayStation-ga kirishga kirishdi.

Mori dastlab yolgʻiz videooʻyinlar oʻynagan, soʻngra dunyoning turli burchaklaridan kelgan boshqa oʻyinchilar bilan bogʻlanish uchun 2014-yilda Gamer Grandma nomi ostida YouTube kanalini ochgan. U YouTube kanalini yapon tilida ochdi va oyiga kamida toʻrtta oʻyin videosini joylashtirdi, koʻpincha tomoshabinlar tomonidan millionlab sahifalarni koʻrish orqali mashhurlikka erishdi. U shuningdek, rasmiy YouTube akkaunti orqali Call of Duty: Modern Warfare va GTA 5 kabi oʻyinlarni jonli efirga uzatishni boshladi. U The Elder Scrolls V: Skyrim, Super Mario Brothers, Dragon Quest, Final Fantasy, Call of Duty va Grand Theft Auto V kabi sevimli kisport oʻyinlarini oʻynashga oʻrtacha, kuniga kamida uch yoki undan koʻproq soat sarflashini aytdi.

2020-yil may oyi holatiga koʻra, Mori YouTubeʼda 250 000 dan ortiq obunachiga ega boʻlgan va 2020-yil iyun oyi holatiga koʻra u 300 000 ga yaqin obunachiga ega boʻlgan. 2020-yil 13-may holatiga koʻra, u 90 yoshida dunyodagi eng keksa oʻyin YouTuberiga aylangani uchun xalqaro miqyosda tan olingan va Ginnesning rekordlar kitobi bilan taqdirlangan.

 

Turkum:Yashayotgan insonlar
Turkum:1930-yilda tugʻilganlar
Turkum:Yaponiyalik ayol YouTuberlar
Turkum:YouTuberlar
Turkum:Gamer
Makedon koʻprigi

Makedon koʻprigi — Surxondaryo viloyati Qumqoʻrgʻon tumanida joylashgan tarixiy koʻprik. XVI asrda Abdullaxon II davrida bunyod etilgan.
Yo‘lovchi, transport va suv o‘tishi uchun mo‘ljallangan bu inshoot o‘tmishdagi ajdodlar meʼmorchilik sanʼatining noyob durdonasi sifatida nafaqat mahalliy, balki xorijlik sayyohlarda ham katta qiziqish uyg‘otib keladi. Keng va baland ko‘prik pishiq g‘ishtdan yuksak mahorat va did bilan barpo etilgan.

 Tarixi 
Tarixiy da qayd etilishicha, Iskandar (Aleksandr Makedonskiy) eramizdan avvalgi 327-yilda Termiz shahrini bosib oladi va unga Aleksandriya nomini beradi. Xullas, yodgorlikning qisqacha tarixi bitilgan lavhaga yozib qo‘yilganidek, uni Aleksandr Makedonskiy nomi bilan atasalar-da, lekin ko‘prikning Iskandar Zulqarnaynga hech qanday aloqasi yo‘q. Aniqrog‘i, noyob va mustahkam ushbu inshoot XVI asrda Abdullaxon II davrida barpo etilgan. Katta suv oqimiga ega bo‘lgan Bandixonsoyda qad rostlagan bu inshoot bir paytlar qo‘shni davlatlar bilan savdo-sotiq aloqalarini keng yo‘lga qo‘yishda muhim ahamiyat kasb etgan. Uni bunyod etishda pishgan g‘isht, alebastr, ohak, qum kabi qurilish materiallaridan foydalanilgan.
Ushbu koʻprik qurilishida 26x26x45 sm oʻlchamdagi pishgan gʻishtlardan foydalanilgan. G"ishtlar oʻziga xos sharqona usulda sinch usulda terilgan boʻlib, bu koʻprikning asrlar davomida korroziyaga chidamli boʻlishiga sabab boʻlgan. Uzoq yillar davomida qarovsiz qolgan tarixiy yodgorlik bugungi kunda qayta rekonstruksiya qilingan boʻlib, atrofida obodonlashtirish ishlari amalga oshirilgan.
thumb|434x434px|Eski holati|center

 

 
 Makedon koʻprigi haqida Daryo.uz maqolasi
Çobanoğlu Mahmud Bey

Çobanoğlu Mahmud Bey — 1292-yilda Çobanoğulları bekligining uchinchi beki Muzaffereddin Yavlak Arslan Rükneddin Kılıçarslan tomonidan oʻldirilganidan soʻng, beklik taxtiga Mahmud Bey oʻtirdi. Mahmud Bey 1292-1309-yillarda Çobanoğulları bekligida hukmdorlik qildi.
 Hukmdorligi 
Mahmud Bey humkronligi davrida ham Vizantiya imperiyasi hududiga kichik-kichik hujumlar amalga oshirilib turilgan. Ushbu hujumlarni amalga oshirishdagi asosiy katta ishni Mahmud Beyning ukasi Ali Bey bajargan. Ushbu hujumlar davomida Ali Bey Sakarya daryosidan ham yuqori hududlarni egallagan, ammo keyinchalik Vizantiya bilan tinchlik shartnomasi imzolaganYücel, Yaşar (1980). a.g.e, syf. 49.. Bu kelishuv bilan Ali Beyning yonidagi turkmanlar kun sayin obroʻsi ortib borayotgan va Çobanoğullarıga itoatda ekanligi daʼvo qilingan, uch beyi sifatida oʻz davlatini qurishga harakat qilayotgan Usmonbey atrofida birlasha boshlaganlar.

1309-yilda asos solinganligiga koʻp boʻlmagan Candaroğulları bekligi beki Süleyman Bey I Kastamonuga hujum uyushtirib, Mahmud Beyni oʻldiradi. Shundan soʻng, Çobanoğulları bekligi Candaroğulları bekligiga qoʻshib olinadi va tarix sahifasida oʻchiriladiYücel, Yaşar (1980). a.g.e, syf. 58..

 

Turkum:Çobanoğulları bekligi
Turkum:Kastamonu tarixi
Turkum:13-asr Usmoniylar imperiyasidan boʻlgan shaxslar
Romane Dicko

Romane Dicko (tugʻ. 1999-yil 30-sentyabr, Clamart, Fransiya) — fransuz dzyudochi, 78 kg dan yuqori vazn toifasida, Fransiya terma jamoasi aʼzosi. 2018, 2020 va 2022-yillarda uch karra Yevropa chempioni. 2020-yilgi Yozgi Olimpiada oʻyinlari bronza medali sovrindori.

 Biografiyasi 
1999-yil 26-iyulda Romane Dicko Clamartda tugʻilgan. U fransiyalik sportchi Teddy Tamghoning amakivachchasi.

 Faoliyati 
Romane Dicko dzyudo boʻyicha faoliyatini Parijning janubiy chekkasidagi „Randoris“ shahar klubi vakili sifatida boshlagan.https://94.citoyens.com/2021/villeneuve-le-roi-romane-dicko-remporte-une-medaille-de-bronze-aux-jo-de-tokyo,01-08-2021.html

2016-yilda u ogʻir vazn toifasida Fransiya chempioniga aylandi.https://www.judoinside.com/judoka/93035/Romane_Dicko/judo-career 2017-yilda Mariborda (Sloveniya) boʻlib oʻtgan oʻsmirlar oʻrtasidagi Yevropa chempioni boʻldi.https://www.judo.ru/news/6723/

2018-yilda u Tbilisidagi (Gruziya) Gran-prida oltin medalni qoʻlga kiritdi.https://karate.ru/news/2018-04-01/gran-pri-tbilisi-po-dzyudo-2018-itogi-3/ 2018-yilda Tel-Avivda (Isroil) dzyudo boʻyicha Yevropa chempionatida 78 kg vazn toifasida fransiyalik sportchi turnirning oltin medalini qoʻlga kiritdi.

2020-yilda Pragada (Chexiya) boʻlib oʻtgan Yevropa chempionatida Romane Dicko finalda ozarbayjonlik sportchi Irina Kindzerskayani magʻlub etib, 78 kgdan yuqori vazn toifasida chempionlik unvonini qoʻlga kiritdi. Oʻsha yili Parijdagi „Katta dubulgʻa“ musobaqasida oltin medalni qoʻlga kiritdi.https://karate.ru/news/2020-02-09/bolshoj-shlem-po-dzyudo-v-parizhe-den-2-itogi/

2021-yilda Doʻhada (Qatar) boʻlib oʻtgan „World Masters“ musobaqasida oltin medalni qoʻlga kiritdi.https://www.ijf.org/country/fra Oʻsha yili yana Qozonda (Rossiya) boʻlib oʻtgan „Katta dubulgʻa“ turnirida oltin medalni qoʻlga kiritdi.

2021-yilda Tokioda (Yaponiya) boʻlib oʻtgan Yozgi Olimpiada oʻyinlarida 78 kg gacha vazn toifasida u bronza uchun kurashda turkiyalik dzyudochi Kayra Sayitni va Fransiya terma jamoasi bilan Olimpiada oltinini qoʻlga kiritdi.

2022-yilda Sofiyada (Bolgariya) boʻlib oʻtgan Yevropa chempionatida Romane Dicko finalda isroillik sportchi Raz Hershkoni magʻlub etib, 78 kgdan yuqori vazn toifasida chempionlik unvonini qoʻlga kiritdi.https://www.judoinside.com/event/16000/2022_European_Championships_Sofia/judo-results

 

Turkum:30-sentyabrda tugʻilganlar
Turkum:Yashayotgan insonlar
Turkum:1999-yilda tugʻilganlar
Turkum:2020-yilgi Yozgi Olimpiada oʻyinlaridagi dzyudochilar
Turkum:Alifbo boʻyicha sportchilar
Nomofobiya

right|thumb|288x288px| Nyu-York koʻchasida mobil telefonlari boʻlgan odamlar
Nomofobiya (– telefonsizlikdan qoʻrqish) – mobil telefonsiz yoki undan uzoqda qolishdan qoʻrqish (fobiya) hisoblanadiCharlie D’Agata Nomophobia: Fear of being without your cell phone. CBS News. April 3, 2008.

„Fobiya – mobil telefonsiz“ („ no mobil phone phobia“) soʻzlarining qisqartmasi boʻlgan atama Buyuk Britaniya pochta boʻlimi tomonidan 2010-yilda YouGov tomonidan oʻtkazilgan tadqiqotda paydo boʻlgan. Tadqiqotning maqsadi mobil telefon foydalanuvchilarining tashvishlarini oʻrganish boʻlib, unda 2,1 ming kishi ishtirok etgan. Buyuk Britaniyadagi mobil telefon foydalanuvchilarining qariyb 53 foizi „uyali telefonini yoʻqotib qoʻyishi, batareya quvvati yoki hisobi tugashi yoki qamrovi tugashi“ haqida tashvishlanishlarini aytgan. Erkaklarning taxminan 58 foizi va ayollarning 47 foizi bunday qoʻrquvni boshdan kechirishgan, yana 9 foizi mobil telefonlari oʻchirilganida tashvishlanishlarini aytishgan. Telefon foydalanuvchilarining 55% qismi tashvishlanishning asosiy sababi doʻstlar yoki oila aʼzolari bilan aloqada boʻlolmaslik deb aytishganCharlie D’Agata Nomophobia: Fear of being without your cell phone. CBS News. April 3, 2008. Nomofobiyaning stress darajasi toʻy kunidagi stress yoki tish shifokoriga tashrif buyurish bilan taqqoslanadi. Soʻrovda qatnashganlarning har oʻndan biri ishi tufayli telefon orqali doimo mavjud boʻlishi kerakligini aytishgan. , nomofobiyaga nisbatan fobiya atamasi shartli boʻlib, aksariyat hollarda bu umumiy qoʻrquvdir.

Nomofoblarning yarmi hech qachon mobil telefonlarini oʻchirmaydi. Tadqiqot va hodisani keyingi oʻrganish natijasida mobil telefondan kamdan-kam yoki hech qachon foydalanmaydigan muharrirlarning bir nechta nashrlari paydo boʻldiNomophobia.no. More. Phobia-3299034.shtml Column: Nomophobia: „No more phobia“. siude.com. March 4, 2008.

 

 

 Timm Hogerzeil tomonidan 2014 yil www.lichtung.tv saytida „Smartfonga qaramlikni qanday yoʻqotish mumkin“
 Nomofobiya: mobil telefonsiz qolishdan qoʻrqish // Vesti, 06.09.2012
 Shifokorlar va psixologlar yangi kasallik – nomofobiya bilan kurashish yoʻllarini qidirmoqdalar // Birinchi kanal, 29 noyabr, 2013 yil

Turkum:Fobiya
Tina Trstenjak

Tina Trstenjak (tugʻ. 1990-yil 24-avgust, Celje, Sloveniyahttps://pantheon.world/profile/person/Tina_Trstenjak) — sloveniyalik dzudochi, 63 kg gacha vazn toifasida, Sloveniya terma jamoasi aʼzosi. 2016-yilgi Yozgi Olimpiada oʻyinlari chempioni, 2015-yilgi Jahon chempioni, uch karra Yevropa chempioni. Jahon chempionatlari, Yevropa chempionatlari va Yevropa oʻyinlari gʻolibi. 2020-yilgi Yozgi Olimpiada oʻyinlari kumush medali sovrindori.

 Faoliyati 
2013-yilda boʻlib oʻtgan dzyudo boʻyicha Yevropa chempionatida 63 kg gacha boʻlgan vazn toifasida Tina Trstenjak bronza medali sovrindori boʻldi. 2014-yilda u Jahon chempionatining bronza medali va Yevropa chempionatining kumush medali sovrindori boʻldi. 2015-yilda u Yevropa oʻyinlarining kumush medalini qoʻlga kiritdi.https://judoinside.com/judoka/38341/Tina_Trstenjak/judo-career

2016-yilda aprel oyida Qozonda (Rossiya) boʻlib oʻtgan dzyudo boʻyicha Yevropa chempionatida u birinchi marta 63 kg gacha vazn toifasidagi finalda avstriyalik Katrin Untervurzaxerni magʻlub etib, Yevropa chempioni boʻldi.

2016-yilda Rio-de-Janeyroda (Braziliya) boʻlib oʻtgan Yozgi Olimpiada oʻyinlarida 63 kg gacha vazn toifasida Tina ketma-ket italiyalik sportchi Edwige Gwend, xitoylik sportchi Yang Junxia, braziliyalik Mariana Silva va fransuz Clarisse Agbegnenouni magʻlub etib, Olimpiada oltin medalini qoʻlga kiritdi. , Trstenjak raqiblariga birorta ham ochko olishga imkon bermadi.https://www.olympedia.org/athletes/131684

2016-yil oxirida Trstenjak Sloveniyada yilning eng yaxshi ayol sportchisi deb topildi.

2021-yil aprel oyida Lissabonda (Portugaliya) boʻlib oʻtgan Yevropa chempionatida Tina 63 kg gacha vazn toifasida gʻalaba qozondi va uch karra qitʼa chempioni boʻldi. Finalda rossiyalik sportchi Darya Davidova sindi.https://www.ijf.org/judoka/1336

2021-yilda Tokioda (Yaponiya) boʻlib oʻtgan Olimpiada oʻyinlarida 63 kg gacha vazn toifasida sloveniyalik sportchi turnirning kumush medalini qoʻlga kiritdi. U finalda uchun kurashda fransiyalik dzyudochi Clarisse Agbegnenouni yutqazib qoʻydi.https://olympics.com/en/olympic-games/tokyo-2020

 

Turkum:24-avgustda tugʻilganlar
Turkum:1990-yilda tugʻilganlar
Turkum:Yashayotgan insonlar
Turkum:2016-yilgi Yozgi Olimpiada oʻyinlaridagi dzyudochilar
Turkum:2020-yilgi Yozgi Olimpiada oʻyinlaridagi dzyudochilar
Turkum:Alifbo boʻyicha sportchilar
Turkiston qaygʻusi

Turkiston qaygʻusi – Alixontoʻra Shokirxontoʻra oʻgʻlining tarixga oid asarlaridan biri hisoblanadi. Asar 1917—1950-yillar mobaynida Gʻarbiy va Sharqiy Turkistonda sodir boʻlgan voqealarni koʻpchilikka maʼlum boʻlmagan tomonlarini ochib beradi.
„Turkiston qaygʻusi“ asari 1966—1973-yillarda Toshkentda yoziladi.
Asarning birinchi qismi muallifning oʻz qoʻli bilan 1969-yilda yozib bitirilgan. Ikkinchi qismi esa muallif xohishiga koʻra oʻgʻli Asilxon tomonidan 1969-yildan boshlab bir necha yil davomida yozilgan va asar butun holatga keltirilgan.

 Voqealar rivoji 

Alixontoʻra Sogʻuniy „Turkiston qaygʻusi“ nomli ushbu asarida Tukiston xalqi qanday qilib mustabid tuzumga qaram boʻlib qolganini davlat arbobi sifatida siyosiy va ijtimoiy jihatdan tahlil qilib ochiqlashga harakat qiladi. Shuningdek, asarda Markaziy Osiyo xalqlarining XIX asroxirlarigacha boʻlgan davrdagi davlatchilik tarixi, Amir Temur va turkiy xalqlar kelib chiqishiga doir qimmatli maʼlumotlar ham bor.
Shuningdek kitobning ikkinchi qismida Sharqiy Turkiston Jumhuriyati davlatining yuzaga kelishi va parokanda boʻlishi sabablari koʻrsatilgan. Jumhuriyatning qurilishi jarayoni, davlat asoslarini oʻrnatish yoʻl yoʻriqlari keltirilgan. Bu davlatning tugatilish sabablari yoritilgan.

 Senzura va nashrlar 

„Turkiston qaygʻusi“ning toʻliq oʻzbekchasi uzoq vaqt siyosiy sabablarga koʻra berkitib, nashr qilinmay kelgan. Ammo, endilikda xalqimiz tarix haqiqatlarini bilishi zarur deb hisoblaymiz.
Asardan baʼzi parchalar „Yoshlik“ adabiyot jurnalida (1992-yil 3-4, 5-6 sonlar) eʼlon qilingan. 1-qism kitob holida oʻzbek tilida Toshkentda (Sharq nashriyoti 2003-yil) va uyg'ur tilida Istanbulda (Sharqiy Turkiston madaniyat vaqfi, 2007-yil) bosilib chiqqan. Ikkala qismdan iborat bir butun holida esa turk tilida Germaniyaning qadim nashriyotlaridan biri boʻlgan Vyutsburg sahrida (Ergon Verlag, 2006) bosildi.

 Uslub 

Muallifning oʻzi asarida taʼkidlashicha kitob qiymatini oshiruvchi asosiy unsurlardan biri uning, chigʻatoy turkchasida, yaʼni klassik oʻzbekchada „Boburnoma“ uslubini davom ettirib yozilganidir.

 Tuzilishi 

Kitobning Sharq nashriyotida nashr qilingan 2021-yilgi nashri ikki qism, 496 bet boʻlib, umumiy holda Mundarija, Qutlugʻxon (Ediqut) Shokirovdan „Taqdim“, „Ochiqlama“, Alixontoʻra Sogʻuniydan kirish soʻzi va I qism, Asilxon Alixontoʻra oʻglidan II qism hamda „Kim kimdir“ – Kitobda kelgan tarixiy va ahamiyatli shaxslar haqida qisqacha maʼlumotlardan iborat.

 

 

 „Turkiston qaygʻusi“ pfd holati
 „Turkiston qaygʻusi“ audio holati, Youtube
 Xurshid Davron maqolasi
 „Turkiston qaygʻusi“ asari haqida 
 „Turkiston qaygʻusi“ app koʻrinishida, Google Play
 "Turkiston qaygʻusi
Clarisse Agbegnenou

Clarisse Agbegnenou (tugʻ. 1992-yil 25-oktyabr, Rennes, Fransiya) — fransuz dzudochi, 63 kg gacha vazn toifasida, Fransiya terma jamoasi aʼzosi. 2020-yilgi Olimpiada oʻyinlari ikki karra chempioni va 2016-yilgi Olimpiada oʻyinlari kumush medali sovrindori. Besh karra Jahon chempioni, toʻrt karra Yevropa chempioni, Yevropa oʻyinlari chempioni. Jahon chempionatlari, Yevropa chempionatlari va Yevropa oʻyinlari gʻolibi.

 Faoliyati 
1992-yilda Rennes shahrida tugʻilgan. 2012-yilda Chelyabinskda (Rossiya) u Yevropa chempionatining bronza medalini qoʻlga kiritdi. 2013-yilda Budapeshtda (Vengriya) u Yevropa chempioni va Ostonada (Qozogʻiston) Jahon chempionatining kumush medali sovrindori boʻldi. 2014-yilda u Jahon (Chelyabinsk) va Yevropa (Montpellier) chempioni boʻldi. 2015-yilda Bokuda (Ozarbayjon) u Yevropa oʻyinlarining bronza medalini qoʻlga kiritdi.https://www.alljudo.net/judoka-2095.html

2016-yilda Rio-de-Janeyroda (Braziliya) boʻlib oʻtgan Olimpiada oʻyinlarida 63 kg gacha vazn toifasida fransuz sportchi turnirning kumush medalini qoʻlga kiritdi. U finalda uchun kurashda sloveniyalik dzyudochi Tina Trstenjakni yutqazib qoʻydi.https://www.olympedia.org/results/355048

2017 va 2018-yillarda mos ravishda Budapesht va Bokuda oʻtkazilgan Jahon chempionatlarida oltin medallarni qoʻlga kiritgan. 2018-yilda Tel-Avivda boʻlib oʻtgan Yevropa chempionatida Clarisse Agbegnenou 63 kg gacha vazn toifasida gʻalaba qozondi va uch karra qitʼa chempioni boʻldi.https://www.ijf.org/judoka/2317/results?results_rank_group=all

2019-yilda Tokioda (Yaponiya) boʻlib oʻtgan Olimpiya oldidan Jahon chempionatida u finalda yaponiyalik sportchi Mika Tashironi magʻlub etib, oltin medalni qoʻlga kiritdi. 2019-yilgi Minskdagi (Belarus) Yevropa oʻyinlarida u chempion unvonini qoʻlga kiritdi.

2020-yil noyabr oyida Pragada (Chexiya) boʻlib oʻtgan Yevropa chempionatida Clarisse 63 kg gacha boʻlgan vazn toifasida chempion boʻlishga muvaffaq boʻldi. Finalda u avstriyalik sportchi Magdalena Krsakkovadan ustun keldi.https://judoinside.com/judoka/49973

2021-yilda Budapeshtda (Vengriya) boʻlib oʻtgan Olimpiya oldidan Jahon chempionatida Clarisse 63 kg gacha vazn toifasida chempionlik uchun kurashda sloveniyalik sportchi Andreja Leškini magʻlub etib va besh karra qitʼa chempioni boʻldi.

2021-yilda Tokioda (Yaponiya) boʻlib oʻtgan Yozgi Olimpiada oʻyinlarida 63 kg gacha vazn toifasida u finalda sloveniyalik Tina Trstenjakni magʻlub etib, Olimpiada chempioniga aylandi va Fransiya terma jamoasi bilan Olimpiada oltinini qoʻlga kiritdi.https://www.olympedia.org/athletes/130152

 

Turkum:25-oktabrda tugʻilganlar
Turkum:1992-yilda tugʻilganlar
Turkum:Yashayotgan insonlar
Turkum:2016-yilgi Yozgi Olimpiada oʻyinlaridagi dzyudochilar
Turkum:2020-yilgi Yozgi Olimpiada oʻyinlaridagi dzyudochilar
Turkum:2024-yilgi Yozgi Olimpiada oʻyinlaridagi dzyudochilar
Turkum:Alifbo boʻyicha sportchilar
Great white shark

Yirik oq akula (Carcharodon carcharias), shuningdek, oq akula, oq ko'rsatgich yoki oddiygina oq akula sifatida ham tanilgan, barcha yirik okeanlarning qirg'oq yuzasi suvlarida uchraydigan yirik skumbriya akulalarining bir turi. U o'zining kattaligi bilan ajralib turadi, katta ayol akulalar uzunlig 6.1m gacha o'sadi va etuklik davridagi og'irligi esa 1.905-2.268 kilogrammgacha yetishi mumkin. Biroq, barcha oq akulalar ham bu korsatgichga erisha olmaydi. O'rtacha erkak oq akulalar 3.4m dan 4.0 metrgacha urg'ochilari esa 4.6m dan 4.9 metrgacha bo'ladi.2014-yilgi tadqiqotga ko'ra, katta oq akulalarning umri 70 yil yoki undan ko'proqni tashkil qiladi. Ushbu ma'lumot avvalgi hisob-kitoblardan ancha yuqor ko'rsatgichni korsatgan. Bu esa ularni hozirda ma'lum bo'lgan eng uzoq umr tog'ayli baliqlardan biriga aylantiradi.Xuddi shu tadqiqotga ko'ra, erkak oq akulalarga jinsiy etuklikka erishish uchun 26 yil, urg'ochilar esa nasl qoldirishga tayyor bo'lishlari uchun 33 yil kerak bo'ladi. Yirik oq akulalar 25 km/s tezlikda suzishi mumkin. rity.
Yirik oq akulalar

Yirik oq akula (Carcharodon carcharias), shuningdek, yirik oq akula yoki oddiygina oq akula sifatida ham tanilgan, barcha yirik okeanlarning qirg'oq yuzasi suvlarida uchraydigan yirik skumbriya akulalarining bir turi. U o'zining kattaligi bilan ajralib turadi, katta ayol akulalar uzunlig 6.1m gacha o'sadi va etuklik davridagi og'irligi esa 1.905-2.268 kilogrammgacha yetishi mumkin. Biroq, barcha oq akulalar ham bu korsatgichga erisha olmaydi. O'rtacha erkak oq akulalar 3.4m dan 4.0 metrgacha urg'ochilari esa 4.6m dan 4.9 metrgacha bo'ladi.2014-yilgi tadqiqotga ko'ra, katta oq akulalarning umri 70 yil yoki undan ko'proqni tashkil qiladi. Ushbu ma'lumot avvalgi hisob-kitoblardan ancha yuqor ko'rsatgichni korsatgan. Bu esa ularni hozirda ma'lum bo'lgan eng uzoq umr tog'ayli baliqlardan biriga aylantiradi.Xuddi shu tadqiqotga ko'ra, erkak oq akulalarga jinsiy etuklikka erishish uchun 26 yil, urg'ochilar esa nasl qoldirishga tayyor bo'lishlari uchun 33 yil kerak bo'ladi. Yirik oq akulalar 25 km/s tezlikda suzishi mumkin..

 
 1.Rigby, C.L.; Barreto, R.; Carlson, J.; Fernando, D.; Fordham, S.; Francis, M.P.; Herman, K.; Jabado, R.W.; Liu, K.M.; Lowe, C.G.; Marshall, A.; Pacoureau, N.; Romanov, E.; Sherley, R.B.; Winker, H. (2019). "Carcharodon carcharias". IUCN Red List of Threatened Species. 2019: e.T3855A2878674. doi:10.2305/IUCN.UK.2019-3.RLTS.T3855A2878674.en. Retrieved 19 November 2021.
 2."Appendices | CITES". cites.org. Retrieved 14 January 2022.
 3."Great white sharks: 10 myths debunked". The Guardian. Retrieved 3 June 2016.
4. Viegas, Jennifer. "Largest Great White Shark Don't Outweigh Whales, but They Hold Their Own". Discovery Channel. Archived from the original on 7 February 2010. Retrieved 19 January 2010.

Turkum:Biologik turlar
Turkum:Yirtqichlar
Ami Yamato

Ami Yamato (1985-yil 26-oktabrda tugʻilgan) — yapon virtual YouTube videobloggeri. Oʻz videolarida u oʻzining animatsion ekanligini tushunmaydigan 3D-animatsiyali qahramon tomonidan videolar tayyorlaydi. Hozirgi kunda u Angliyaning London shahrida joylashgan va 2011-yilning bahorida Yaponiyadan koʻchib kelgan Uning videolari uning Starbucksga boʻlgan muhabbati va dunyoga nisbatan yengil qarashlari kabi mavzularga bagʻishlangan. U „Kelajakka qaytish“ mavzusidagi „Kapitan Disillusion“ filmi bilan hamkorlik qilgan. 2019-yilda u 11th Shorty Awards „Yil Videobloggeri“ mukofotiga nomzod boʻldi.

 References 

 
 

Turkum:Yashayotgan insonlar
Turkum:1985-yilda tugʻilganlar
Turkum:Videoblogerlar
Turkum:YouTuberlar
Turkum:Ayol YouTuberlar
Turkum:Yaponiyalik ayol YouTuberlar
Hoshim qanday ulg‘aydi

Hoshim qanday ulgʻaydi — 1976-yildaЕ. М. Карпушина, А. Высторобец. Телевизионные художественные фильмы для детей и фильмы-сказки: аннотированный каталог. —
 Гостелерадиофонд, 2002. — С. 186. — 231 с. SSSR Davlat teleradiokompaniyasi buyurtmasi asosida “Oʻzbekfilm” kinostudiyasi tomonidan ishlab chiqarilgan rangli talqindagi bolalar badiiy filmi. Xudoyberdi Toʻxtaboyevning “Sehrli qalpoq” hikoyasi asosida suratga olingan.

 Filmning qisqacha mazmuni 
Film qahramoni toʻrtinchi sinf oʻquvchisi Hoshimjon na uyda, na maktabda muvaffaqiyat qozonardi. Bekorchilikdan va maqtanishdan uni boshqa ishi yoʻq edi.  Tanbal ona va uning oʻgʻillari Dunno va Bilmasvoy uni umuman maktabga bormaslikka va uydan qochishga koʻndirishadi. Hoshim ulardan uni voyaga yetkazib, katta qilib qoʻyishini iltimos qiladi. Hoshimjonning iltimosi rad qilinmay, bir ovozdan ma’qullanadi.

Katta boʻlgan Hoshimjon oʻzini agronom, rassom, oshpaz, sartarosh, tikuvchi sifatida sinab koʻrdi, biroq hech bir kasbda unga omad kulib boqmaydi. Chunki unda bilim tajriba yetishmasdi. Shunda Hoshimjon sehrgarlardan uni aqlli qilib qoʻyishini soʻraydi, ammo uning bu istagi qabul qilinmaydi. Umidsiz Hoshimjon yana kichik boʻlishini soʻraydi, bu talabi ham rad etiladi. Shundan keyin Hoshimjon uyga qanday boʻlsa shu holatida qaytadi. Lekin uni onasi va singlisidan boshqa hech kim tanimaydi.

Hoshimjon maktabda qunt bilan oʻqish, oʻrganish va uy ishlarida koʻmak berishdan boshqa chorasi qolmaydi. Shu tariqa undan afsun ham yoʻqolib, u asl holatiga qaytadi. Film soʻnggida tanbal ona va uning oʻgʻillari ishyoqmas va bekorchi bolalarni qidirish uchun koʻzdan gʻoyib boʻlishadi.

 Rollarda 

 Rustam Toʻlaganov – Hoshimjonning bolaligi (Agar Vlasova ovoz bergan)
 Xayrulla Sagdiyev - Hoshimjonning-yetuklik davri
 Radjab Adashev - Dunno, tanbal ona oʻgʻli
 Shuhrat Ergashev – Bilmasvoy, tanbal ona oʻgʻli
 Oʻktam Luqmonova – Hoshimjonning onasi
 Maqsud Mansurov - Otajon aka, oʻqituvchi
 Nailya Tashkenbayeva – sehrgar
 Goʻzal Hamroyeva – Oysha, Hoshimjonning singlisi
 Maqsud Otaboyev - milisioner
 Anatoliy Kabulov - teatr rejissori
 Fayzullayev Yahyo - kolxozchilar brigadiri
 Maqsum Yusupov - teatr direktori
 Uchqun Rahmonov - tikuvchilik sexi mijozi

 

Turkum:Oʻzbekfilm kinostudiyasi telefilmlari
Tansoqchi (film, 1979)

"Tansoqchi" filmi 1979-yil rejissor Ali Hamroyevning ssenariysi boʻyicha suratga olingan badiiy filmi.

 Filmning qisqacha mazmuni 
Qizil Armiya askarlari boʻlinmasi Turkistondagi millatchilik harakatining yirik mafkurachisi Sulton Nazarni asirlikda ushlab turadi. Bosmachilarni qurollarini tashlashga majburlash uchun uni Dushanbega olib borish kerak boʻladi. Mahbusni eson-omon yetkazish vazifasi ovchi Mirzoga yuklanadi. Ular bilan birga Sulton Nazarning qizi Zarangiz va uning sodiq xizmatkori Sayfulla ham yoʻlga tushadi. Fottabekning toʻdasi qudrat ramzi — tamgʻani qoʻlga kiritmoqchi boʻlishadi. Fottabekga toshdan fol koʻrib afsun qiladigan dono maslahatlar beradigan shamanlar oilasidan boʻlgan „jodugar“ rafiqasi Oybosh yordam beradi.

Mirzo Fottabekning qoʻriqchilarini pichoq uloqtirib saranjom qiladi. Keyin yoʻlchilar Mirzoning onasi yashaydigan qishloqqa tushadilar va oʻgʻlining boʻyniga tumor bogʻlab, togʻ ruhlari bilan duoibad qiladi. Qandaydir nomaʼlum bolakay kelib, kobra chaqishi natijasida komissarning oʻlimi haqida xabar beradi. Dovondan oʻtayotganda, Sayfulla tubsizlikka tushib halok boʻladi. Fottabek maqsadiga yeta olmaydi, sababi mergan Mirzo uning butun toʻdasini darada darada qirib tashlaydi, Fottabek esa Sulton Nazar tomonidan toshboʻron qilinadi Natijada qudrat ramzi boʻlgan tamgʻa mergan Mirzoda qoladi.

 Rollarda 
Aleksandr Kaidanovskiy (Sergey Shakurov ovozi bergan) Mergan Mirzo

Anatoliy Solonisyn Bosmachi — Sulton Nazar

Shavkat Abdusalamov (Oleg Yankovskiy ovoz bergan) Fottabek qaroqchi

Gulcha Toshbayeva — Oybosh

Anvara Alimova — Zarangiz, Sulton Nazarning qizi

Nikolay Grinko — Qizil armiya qoʻmondoni

Radjab Adashev — Utash Ahmad-dodho

 Suratga olish guruhi 

 Postanovkachi-rassom: Shavkat Abdusalomov
 Ovoz rejissori: Semyon Litvinov

 

 

Turkum:Bosmachilik haqida kinolar
O‘g‘limning uylanish vaqti keldi

"Oʻgʻlimning uylanish vaqti keldi" — 1959-yilda „Tojikfilm“ kinostudiyasida sovet rejissori Tohir Sobirov tomonidan suratga olingan badiiy film.ИСТОРИЯ ТАДЖИКФИЛЬМА Tojikfilm.tj

Filmning premyerasi 1960-yil yanvarda Dushanbeda, 1960-yil 6-iyulda Moskvada boʻlib oʻtadi.

 Filmning qisqacha mazmuni 
Ikki doʻst chorvachilik bilin shugʻullanuvchi Aʼzam va rassom Sayfi Zebo ismli qizni sevib qolishadi. Biri qizni qoramagʻiz desa boshqasi nozikoyim degan. Oqibatda qanday chalkashlik va tushunmovchiliklar sodir boʻlganligi haqida hikoya qiluvchi ushbu film musiqiy komediya sanaladi.

 Rollarda 

 Marat OripovАРИПОВ Марат Сабирович Tojikfilm.tj — rassom Sayfi.
 Roziya Akobirova — qoramagʻiz Zebo.
 Dilbar QosimovaКАСЫМОВА ДИЛЬБАР Tojikfilm.tj — shifokor.
 Jahon Saidmurodov — chorvachilik mutaxassisi Aʼzam.
 Sofiya TuybayevaТУЙБАЕВА СОФИЯ Tojikfilm.tj — qoʻshni.
 Asli (Asliddin) Burxonov — Karim-aka.
 Gulchehra Baqoyeva — Ona.
 Samariddin Sagʻdiyev — qoʻshni.
 Yormamat Ashurmamadov — milisioner.

 Suratga olish guruhi 

 Rejissor: Tohir SobirovСАБИРОВ ТАХИР Tojikfilm.tj
 Ssenariy muallifi: Shamsi Qiyomov
 Operator: G.Nikitin
 Bastakor: Ziyodullo Shohidiy, Yuriy Ter-Osipov
 Rassom: Aleksandr Vagichev
 Qoʻshiq matni: Garold Registon, A.Shukuhiy
 Qoʻshiq ijrochisi: Rena Galibova
 Badiiy rahbar: S.Tuchinyan
Orkestrion

Orkestrion  — ishlash prinsipi organ va garmonikaga oʻxshash bir qator musiqa asboblarining nomi. Musiqiy vosita sifatida orkestrionlar, asosan, perfolentalardan foydalanganlar.

Orkestrion, dastlab, 1790-yilda Abbot Vogler tomonidan ishlab chiqilgan koʻchma organ edi. Unda 900 ga yaqin quvur, har birida 63 ta klavishli 4 ta manual va 39 ta tepki bor edi. Vogler orkestrionining „inqilobiy“ligikombinatsiyalangan ohanglarni faol ishlatishdan iborat boʻlib, bu labial organlar quvurlari hajmini sezilarli darajada kamaytirishga imkon berdi.

1791-yilda Pragada Tomas Anton Kunz tomonidan yaratilgan asbobga xuddi shu nom berildi. Ushbu asbob ham organ quvurlari, ham fortepyanoga oʻxshash torlar bilan jihozlangan. Kunz orkestrionida 65 ta klavish va 25 ta tepkidan iborat 2 ta manual, 21 ta registr, 230 ta tor va 360 ta quvur bor edi.

XIX-asr boshlarida orkestrion (shuningdek, orkestrin) nomi ostida orkestr ovoziga taqlid qilish uchun moslashtirilgan bir qator avtomatik mexanik asboblar paydo boʻldi. Asbob shkafga oʻxshardi, uning ichida prujinali yoki pnevmatik mexanizm oʻrnatilgan boʻlib, u tanga tashlaganda ishga tushardi. Asbobning torlari yoki quvurlarining joylashuvi shunday tanlanganki, mexanizmning ishlashi paytida maʼlum musiqiy asarlar ijro etiladi. Asbob 1920-yillarda Germaniyada ommalashib ketdi. Keyinchalik orkestrion oʻrnini grammofon plastinkalari egalladi.

 Yana qarang 

 Komponium

 

 

 
 Orkestrion // Buyuk rus entsiklopediyasi. 24-jild. — M., 2014. — S. 421.
 
 
 
 Gerbert Jüttemann: Orchestrien aus dem Schwarzwald : Instrumente, Firmen va Fertigungsprogramme. Bergkirchen: 2004-yil. ISBN 3-932275-84-5.
Turkum:Musiqa asboblari
Turkum:Organ
Turkum:Harmonics
Turkum:mexanik musiqa asboblari
Ofikleid

Ofikleid („ilon“ va „zulfin, kalit“) — klappenhornlar (klapanli bygelhornlarKratkiy muzikalniy slovar) oilasiga mansub mis puflama cholgʻu asbobi, tashqi tomondan fagotga oʻxshaydiMuzikalniy slovar. Hozir taomildan chiqqan.

Uni 1814-yilda parijlik J. I. Aste (Jan Hilaire Aste) patentlagan. Bu uchi tor spiralsimon qayrilgan, taqa shaklidagi konussimon trubka boʻlib, uchida chashkasimon mushtugi bor.

Uchta tizimda ishlab chiqarilgan: bas, alto (har biri 3 oktava) va kontrabas (2,5 oktava)Muzikalniy slovar. Eng mashhur bas ofikleid edi, ammo XIX asrning oʻrtalarida u tuba bilan almashdi; hozir baʼzi Yevropa mamlakatlari (Fransiya, Italiya) va Janubiy Amerika mamlakatlari orkestrlarida, asosan, harbiy puflama orkestrlarda goh-goh ishlatiladi.

 

 

 
Turkum:Puflama asboblar
Turkum: mis shamol musiqa asboblari
Turkum:Aerofonlar
Paysyao

Paysyao ― qadimiy puflama cholgʻu asbobi, xitoycha pan nayining (pan-fleyta) analogi.

 Xususiyatlari 
Ushbu asbobning oʻziga xos xususiyati 12 ta bambuk naylari mavjudligi boʻlib, u keng ovoz diapazonini taʼminlaydi. naylar soni boshqacha boʻlishi ham mumkin.

Fleytaning bu oʻxshashi qadimgi Xitoyning anʼanaviy orkestriga kiritilgan boʻlib, yumshoq va mayin tovush chiqaradi.

 Tarixi 
Arxeologlar tomonidan topilgan eng qadimgi paysyao namunasi, taxminan, miloddan avvalgi 1046-yilda, yaʼni Shang sulolasining oxirida yoki Chjou sulolasining boshida yasalgandir. Ushbu paysyao puflama asbobi Xitoy xalq cholgʻulari muzeyida koʻrgazmaga qoʻyilgan.

Zeng qirolligidagi Markiz Yi qabrida bambukdan yasalgan, taxminan, 2400-yillik, yana ikkita qadimiy paysyao topilgan. Ularning ikkalasi ham uzunligi kamayish tartibida joylashtirilgan 13 ta bambuk naychadan iborat edi.

Vaqt oʻtishi bilan cholgʻu musiqiy taomildan chiqib ketdi, ammo XX-asrda uning qayta tuʼgʻilishi boshlandi.

 Yangi cholgʻular uchun namuna 
Paysyao ushbu turdagi asboblarning keyingi avlodlarini ishlab chiqish uchun prototip boʻlib xizmat qildi. Misol uchun, Koreyada hangul deb nomlangan cholgʻu paysyaodan olingan va marosimlarda chalingan.

 Svireldan farqi 
Xitoycha paysyao hamda Yevropa va Janubiy Amerika anʼanalarida uchrovchi svirel naylari oʻrtasidagi asosiy farq shundaki, qadimgi Xitoy puflama cholgʻu asbobining tepasidagi teshiklari burchakli yoki kamgakli boʻladi.

Bu Xitoy paysyao nayi ovoz balandligi oʻzgarishi va hatto, karnaylar diatonik tarzda sozlangan boʻlsa ham tembrni yoʻqotmasdan toʻliq xromatik boʻlishiga imkon beradi.

 

 

 „Xitoy musiqa asboblari“ koʻrgazmasi
Turkum:Musiqa asboblari
Turkum:Xitoy musiqa asboblari
Turkum:Qadimda
Funa Tonaki

Funa Tonaki (tugʻ. 1995-yil 15-avgust, Sagamihara, Kanagawa Prefecture, Yaponiya) — yaponiyalik dzudochi, 48 kg gacha vazn toifasida, Yaponiya terma jamoasi aʼzosi. 2017-yilda Jahon chempioni, 2020-yilgi Yozgi Olimpiada oʻyinlari kumush medali sovrindori. Jahon chempionatlari va Osiyo chempionatlari gʻolibi.

 Faoliyati 
2013-yilda Xaynanda (Xitoy) boʻlib oʻtgan 21 yoshgacha boʻlganlar oʻrtasidagi Osiyo chempionati va 2015-yilda Abu-Dabida (BAA) oʻtkazilgan shu yosh toifasidagi Jahon chempionatida Funa Tonaki gʻalaba qozonib, oʻzining ilk xalqaro yoshlar chempionligini qoʻlga kiritdi.https://www.judoinside.com/judoka/2167/Funa_Tonaki/judo-career Xuddi shu yili, u xalqaro musobaqada birinchi yirik natijalarini qoʻlga kiritdi, Budapesht (Vengriya) Gran-prisida ikkinchi oʻrinni egalladi va keyin Sindao (Xitoy) Gran-prisida gʻolib chiqdi.https://www.tokyo-sports.co.jp/sports/judo/470118/

Keyingi yili u Toshkentda (Oʻzbekiston) boʻlib oʻtgan Osiyo chempionatida bronza medalini qoʻlga kiritdi va oʻzining birinchi „Katta dubulgʻa“si — Tyumendagi „Katta dubulgʻa“ musobaqasida gʻolib chiqdi. Yil oxirida u Tokioda (Yaponiya) boʻlib oʻtgan „Katta dubulgʻa“ turkumiga kiruvchi yana bir turnirda uchinchi oʻrinni egalladi.

U 2017-yilni Dyusseldorf (Germaniya) Gran-prisida gʻalaba bilan boshlaydi. Hong Kongdagi Osiyo chempionatida u beshinchi oʻrinni egalladi. Oʻsha yili Budapeshtda (Vengriya) boʻlib oʻtgan Jahon chempionatida Funa Tonaki 48 kg gacha vazn toifasida gʻalaba qozondi va Jahon chempioni boʻldi. Finalda mongoliyalik sportchi Mönkhbatyn Urantsetseg sindi.

2018-yilda Bokuda (Ozerbayjon) boʻlib oʻtgan Jahon chempionatida oʻz unvonini himoya qilib, finalda ukrainalik sportchi Darya Belodedga yutqazib, kumush medalni qoʻlga kiritdi.https://hochi.news/articles/20180921-OHT1T50056.html

2019-yilda Tokioda (Yaponiya) boʻlib oʻtgan Olimpiada oldidan Jahon chempionatida u ukrainalik sportchi Daria Belodedga oltin uchun bahsda yutqazib, kumush medalni qoʻlga kiritdi.

2021-yilda Tokioda boʻlib oʻtgan Yozgi Olimpiada oʻyinlarining birinchi kunida 48 kg gacha vazn toifasida Funa finalga chiqdi va u yerda kosovolik Distria Krasniqiga yutqazib, Olimpiada kumush medalini qoʻlga kiritdi.https://olympics.com/en/olympic-games/tokyo-2020/results/judo/women-48-kghttps://www.olympedia.org/athletes/144398

 

Turkum:1-avgustda tugʻilganlar
Turkum:1995-yilda tugʻilganlar
Turkum:Yashayotgan insonlar
Turkum:2020-yilgi Yozgi Olimpiada oʻyinlaridagi dzyudochilar
Turkum:Alifbo boʻyicha sportchilar
Gibi ASMR

Gibi ASMR (1994-yil-dekabrda tugʻilgan) asosiy boʻlmagan manba kerak — ASMR(avtonom sezgir meridian reatsiyasi) videolar tayyorlovchi amerikalik YouTuber, Twitch strimeri va kosplayer.

 Yoshligi 
Gibi teatr va kino sohasida maʼlumotga ega va 2017-yilda Shimoliy-Gʻarbiy Universitetning Aloqa maktabini kino fanlari bakalavri bilan tamomlagan.

 Karyera 
ASMR kontentining dastlabki yillarida Gibi oʻrta maktabning ikkinchi kurs talabasi boʻlib, YouTube tavsiyalar algoritmi uni ushbu janr bilan tanishtirganda tashvish va uyqusizlikdan aziyat chekardi. Yillar davomida ASMR ni tomosha qilgan va tinglagandan soʻng, Gibi oʻzining YouTube kanalini 2016-yil iyun oyida kollejning yuqori kursidan oldin yaratdi. Yozda u kosplay oʻynashni va anime anjumanlarida qatnashishni boshladi; oldingi ijodkorlardan ilhomlanib, u ushbu qiziqishlarni mavjud va asl qahramonlarni aks ettiruvchi ASMR videolariga kiritdi.Gibi boshidanoq video tayyorlashni toʻliq kunlik ish(full time) sifatida koʻrishni maqsad qilgan, jumladan, qishki chorakda kollejdan chiqib, videolar tayyorlashga eʼtibor qaratish. Oʻqishni tamomlagandan soʻng olti oy ichida u toʻliq videolar yaratish uchun yetarli daromad topdi va bir yildan soʻng bir million obunachiga erishdi.

Oʻz muharririning taklifiga koʻra, Gibi 2017-yilda oʻzining Twitch kanalini yaratdi, u ASMR ni jonli efirlarini uzata boshladi va videooʻyinlarni oʻynaydi. 2019-yilda u Roosted teeth tomonidan „Encounter Culture“ deb nomlangan veb-miniseriyani oʻtkazdi.asosiy boʻlmagan manba kerak

Polydor Records 2019-yilda Gibi bilan bogʻlanib, undan Billi Eilishning "When We All Fall Asleep, Where Do We Go? " nomli albomini ASMR orqali oʻqishini soʻradi. Gibi loyihani bepul yozdi; Yuklanganidan beri u 3 milliondan ortiq koʻrildi. Oʻsha yozda Gibi „Reese The Movie: A Movie About Reese“ filmida rol oʻynashga yollangan edi,Reeseʼs Peanut Butter Cups haqidagi rasmiy uzunlikdagi ASMR loyihasi.

 Qabul 
Gibi YouTubening eng yaxshi ASMR yaratuvchilaridan biri hisoblanadi. Uning videolari Bustle, Den of Geek , Heavy.com, va Insider uchun mualliflar tomonidan tavsiya etilgan. The New York Times jurnali uchun yozgan Jeymi Lauren Keyles Gibini "the LeBron James of touching stuff, " deb atadi va uning haqiqiy onlayn shaxsiyati haqida ijobiy yozdi.

 Shaxsiy hayot 
Gibi doʻstlar va oila aʼzolari uchun maxfiylikka oid qatʼiy ehtiyot choralarini koʻrgan. Oʻtmishda u oʻzining munosabatlari yoki yashash shahri haqida maʼlumot berishdan bosh tortishini aytgan. 2019-yilda Gibi Shimoliy-Gʻarbiy qismida tanishgan eri Benga turmushga chiqdi va bugungi kunda uning biznes ishlarini boshqaradi. Er-xotin 2020-yil yanvar oyida boshqa shtatga koʻchib oʻtishdi va ularning sobiq yashash joyi Chikago chekkasida boʻlgani maʼlum boʻldi. 2020-yil noyabr oyida Gibi oʻzining Jina ismini oshkor qildi.

 

Turkum:Yashayotgan insonlar
Turkum:1994-yilda tugʻilganlar
Turkum:Videoblogerlar
Turkum:Ayol YouTuberlar
Turkum:Twitch strimerlar
Butunjahon hayvonlar salomatligini muhofaza qilish tashkiloti

right|thumb|300x300px| XEB ga aʼzo davlatlar
Butunjahon hayvonlar salomatligini muhofaza qilish tashkiloti (; 2003-yilgacha Xalqaro epizootik byuro, ) — hayvonlar salomatligini muhofaza qiluvchi hukumatlararo tashkilotdir. Jahon savdo tashkiloti (JST) tomonidan maslahatchi tashkilot sifatida tan olingan. Tashkilotning bosh qarorgohi Fransiyaning Parij shahrida joylashgan.

 Tarixi 
Tashkilot 1924-yil 25-yanvarda Parijda boʻlib oʻtgan xalqaro konferensiyada 1920-yilda Belgiyada yirik qoramol oʻlati tarqalishidan keyin tashkil etilgan. Tashkilotni tashkil etish toʻgʻrisidagi shartnomani 28 davlat imzolagan.

2003-yil may oyida Hayvonlar salomatligi boʻyicha xalqaro idora Butunjahon hayvonlar salomatligini muhofaza qilish tashkiloti (XEB) deb oʻzgartirildiКарантин / Жаров С. Н., Смирнов А. М. // Канцелярия конфискации — Киргизы. — М. : Большая российская энциклопедия, 2009. — (Большая российская энциклопедия : в 35 т. / гл. ред. Ю. С. Осипов ; 2004—2017, т. 13). — ISBN 978-5-85270-344-6..

 Aʼzolari 
XEB ga 178 ta davlat aʼzodir. Rossiya (SSSR) 1927-yildan beri aʼzo hisoblanadi.

Hozirgi vaqtda quyidagi davlatlar XEB aʼzosi hisoblanmaydi: Sent-Kitts va Nevis, Antigua va Barbuda, Sent-Lyusiya, Sent-Vinsent va Grenadin orollari, Grenada, Dominikano Respublikasi, Liberiya, Janubiy Sudan, Monako, Vatikan, Palau, Marshall orollari, Kuk orollari, Solomon orollari, Nauru, Niue, Tuvalu, Kiribati, Samoa, Tonga, tan olinmagan va qisman tan olingan davlatlar.

XEB 45 ta xalqaro va mintaqaviy tashkilotlar bilan doimiy aloqada boʻlib, barcha qitʼalarda mintaqaviy vakolatxonalariga egaЛыжин, Д. Н. Международный опыт и перспективы системы ветеринарного контроля в России // Российский Институт Стратегических Исследований. — 2011. — 10 августа..

 Faoliyati 
Tashkilot veterinariya nazorati sohasida xalqaro standartlarni ishlab chiqadi, dunyodagi epizootik vaziyat toʻgʻrisida maʼlumot toʻplaydi va uni ishtirokchi davlatlarga uzatadi, hayvonlarning yuqumli kasalliklariga qarshi kurashda, shu jumladan xalqaro karantin tadbirlarini muvofiqlashtiradi va yordam beradi. Hayvonlarning karantin kasalliklari roʻyxatini yuritadi.

 

 
 OIE — Официальный сайт организации
Turkum:Hayvonlar salomatligi
Turkum:Xalqaro sogʻliqni saqlash tashkilotlari
Belorussiya Xelsinski qo‘mitasi

Belorussiya Xelsinki qoʻmitasi ― (BXQ) ixtiyoriy, mustaqil, siyosiy boʻlmagan, jamoat, inson huquqlarini himoya qiluvchi tashkilot boʻlib, Belorussiya PEN Markazi Kongressining 1995-yil 2-sentabrdagi qarori bilan tashkil etilgan. BXQ 1995-yil noyabr oyida Adliya vazirligi tomonidan roʻyxatga olingan.

2021-yil 1-oktabr Belorussiya Oliy sudi tomonidan BXQ faoliyati tugatildi, Oliy sud qarori ustidan shikoyat qilish mumkin emas.

Tashkilotning maqsadi Belorussiyada inson huquqlarini Xelsinki kelishuvlariga muvofiq himoya qilishdir.

Tashkilot hukumat tomonida jabr koʻrmoqda. Yevropa Ittifoqi tomonidan TACIS dasturi boʻyicha oʻtkazilgan pullar boʻyicha toʻlanmagan soliqlar uchun 73 000 dollar jarima (2003-yil, 2004-yilda Oliy sud tomonidan bekor qilingan) va tashkilot xodimlarini jinoiy javobgarlikka tortish bunga misol boʻla oladi.

Birinchi rahbar Tatyana Protko Qoʻshma Shtatlarga joʻnab ketishi natijasida 2008-yil 11-apreldan beri Oleg Gulak rais lavozimini egallab kelmoqda.

 Tarixi 
BXQ ning tashkil etilishi oʻsha paytdagi Belorussiyadagi ijtimoiy-siyosiy vaziyatga munosabat boʻldi va milliy oq-qizil-oq bayroqning qorayishi uning shakllanishi jarayonining katalizatori boʻldi. Belorussiya Xelsinki qoʻmitasining asoschilari mamlakatning taniqli jamoat, siyosiy va madaniyat arboblari — Vasil Bikov (u BXQ Kuzatuv kengashining birinchi raisi), Rigor Borodulin, Radim Garetskiy, Svetlana Aleksievich, Gennadiy Buravkin, Yuriy Xadika, Karlos Sherman edi.

1997-yilda BXQ Xalqaro Xelsinki Inson huquqlari federatsiyasiga aʼzo boʻlgan.

1999-yil may oyi boshida Belarus Respublikasi Adliya vazirligi BXQ ga oʻz vakillarining Viktor Gonchar boshchiligidagi Markaziy saylov komissiyasi tomonidan eʼlon qilingan „muqobil“ prezidentlik saylovlarida ishtirok etishi uchun ogohlantirish berdi.

2021-yil 1-oktabrda Belorussiya Oliy sudi oʻsha paytda mamlakatdagi inson huquqlarini himoya qiluvchi soʻngi tashkilotdan oldingi tashkilot boʻlgan BXQ ni tugatdi. Sababi, BXQ goʻyoki ikki kishiga prezidentlik saylovlarining kuzatuvi uchun toʻlov toʻlagan. Ilgari BMTning Belorussiyadagi doimiy koordinatori BXQ ning tugatilishi mumkinligidan xavotir bildirdi, bundan tashqari, Amnesty International, Xalqaro Inson huquqlari federatsiyasi, Front Line Defenders, Human Rights Foundation, Human Rights Watch kabi tashkilotlar BXQ himoyasiga chiqishdi.

Shunga qaramay, BXQ oʻz faoliyatini davom ettirishini eʼlon qildi.

 Vakilliklari 
BXQ Baranovichi (Brest viloyati), Bobruysk (Mogilyov viloyati), Molodechno (Minsk viloyati), Orsha (Vitebsk viloyati), Soligorsk (Minsk viloyati) va Gomeldan tashqari barcha viloyat markazlarida vakolatxonalariga ega.

 

 

 

 
 
Turkum:Belorussiyada inson huquqlari
Turkum:Belorussiya jamoat tashkilotlari
Turkum:Notijorat tashkilotlari
Turkum:Nodavlat tashkilotlari
Turkum:Inson huquqlarini himoya qiluvchi tashkilotlar
Turkum:1995-yilda tashkil etilgan tashkilotlar
Arslonning sarguzashtlari

"Arslonning sarguzashtlari" — 1988-yilda „Oʻzbekfilm“ kinostudiyasi tomonidan chiqarilgan ikki qismli bolalar badiiy filmi. Uning rejissori — Georgiy Bzarov.ПРИКЛЮЧЕНИЯ АРСЛАНА (1988) Kino-teatr.ru

 Filmning qisqacha mazmuni 
Yovuz sehrgar- Qorashoh oʻzining sehrli tasbehidan (ochkoʻzlik va qoʻrquvlik,  nomardlik va tigʻyogʻlamalik) foydalanib, ovchi Sherni sehrlab, uni yovvoyi itga, Moviy togʻning mehnatkash ustasini dangasa odamga aylantirib, nabirasi Yulduzni xudbin qilib qoʻyadi. Soddagina Leshak jodugarlik tufayli ayyor va makkor boʻlib qoladi.

Yovuz jodugar Sariajal ham tasbehni oʻziga oʻzlashtirmoqchi boʻladi va bir muncha vaqt tasbehga oʻz hukmini oʻtkazib turadi.

Bunday makkor yovuzlarni magʻlub etishning yagona yoʻli — Adolat toshini sehrli tasbehga biriktirish orqali edi. Ana shunda Qorashoh yengilishi mumkin.

Film qahramoni Arslon esa yovuzlar ustidan gʻalaba qozonib, Qorashohning yovuz afsunini parchalab tashlaydi.

 Film musiqasi 
Qoʻshiqlarga bastakor Aleksandr Zasepin kuy bastalagan va shoir Yuriy Entin tomonidan yozilgan. Ularni Tatyana Ansiferova, Igor Borisov, Janna Rojdestvenskiy va Svetlana Stepchenkolar ijro etishgan.

 Rollarda 

 Muhamedjon Rahimov — Arslon.
 Tamila Muhamedova — Yulduz, Moviy togʻ egasining nabirasi.
 Melis Abzalov — yovuz sehrgar Qorashoh, chayonga aylana oladi.
 Dilorom Qambarova — Sariajal, yovuz sehrgar, qirqoyoqqa aylana oladi.
 Xayrulla Sagdiyev — Qoʻrquv timsoli, Qorashohning xizmatkori, keyinroq Sariajalning xizmatkori.
 Abdujalil Boʻriboyev — Ochlik timsoli, sehrgar Qorashohning xizmatkori, keyinroq Sariajaalning xizmatkori.
 Abduhamid Gʻofurov — Moviy togʻlar ustasi.
 Vohid Qodirov — Leshak, Moviy togʻlar sohibi xizmatkori.
 Anvar Kenjayev — Qorashoh qoʻriqchilari boshligʻi.
 Matyoqub Matchanov — Taran, toshboʻron ustasi, Arslonning ustozi.
 Jambul Xudaybergenov — Shayton-Sher, jodulangan ovchi Sher, Qorashohning xizmatkori, keyinchalik Arslonning doʻsti.
 Klara Jalilova — tovuqli ayol.

 Tomosha qilish uchun 
Приключения Арслана. Сказка. Серия 1 (1988) Youtube.com
Bombo leguero

Bombo leguero (shuningdek uni   den ham atashadi. U asli Santyago del Estero provinsiyasida yaratilgan katta kreol barabani boʻlib, argentincha anʼanaviy baraban hisoblanadi. Legüero nomi uzunlik birligidan — ligidan kelib chiqqan va taxminan 5 kilometrga teng. Mazkur barabanning ovozi tekislikda, bir liga masofasida eshitiladi, deb ishonilgan.

U seibo daraxtining boʻsh ichli qattiq tanasidan yasalib, odatda echki, sigir, qoʻy yoki guanako (lama) terisi bilan qoplanadi. Baraban tovushiga chuqurlik qoʻshish uchun moʻyna terisining tashqi tomoni qoʻllanadi. Baraban yevropacha eski harbiy barabaniga oʻxshash tuzilishga ega — landsknexttrommel .Виды ударных — русские названия Ikki membranani taranglatish uchun teri bilaguzuk halqalariga oʻxshash narsa bilan mahkamlanadi. Barabanda yelka tasmasi ham mavjud.

Tovushlar yumshoq uchlari ega boʻlgan ikkita yogʻoch tayoqcha yordamida chalinadi. Zarbalar membranada ham, yogʻoch ramkada ham birdek qoʻllanadi. Ushbu asbobni chaluvchi musiqachini bombisto deb atashadi.

Bombo leguero Argentina folklorining muhim elementi hisoblanib, Zamba va Chakarera xalq raqslari uchun, shuningdek, Lotin Amerikasining samba, salsa va shu kabi boshqa musiqiy janrlari musiqa uchun ham qoʻllanadi.

Bombo leguero Lotin Amerikasining koʻplab musiqachilari tomonidan chalinadi: Los Chalchaleros, Tremor, Domingo Cura, Los Fronterizos, Carlos Rivero, Soledad Pastorutti va Mersedes Sosa.

 Yana qarang 

 Barabanlar roʻyxati kelib chiqishi boʻyicha

 

 

 Bombo leggeroni qanday oʻynashga misollar
 Bombo Leguero — YouTube

 

Turkum:Musiqa asboblari